Diari Oficial de la Generalitat Valenciana


Sumari del DOGV 1872, del 29-09-1992 (1992/825989)

RESOLUCIÓ de 10 de setembre de 1992, del Director General d'Ordenació i Innovació Educativa, per la qual es desplega l'Ordre d'1 de setembre de 1984 i es regula el procediment per a l'exempció de l'ensenyament del Valencià del alumnes dels nivells no obligatoris residents en poblacions de predomini lingüístic castellà.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1872

Data del DOGV
:   29-09-1992

Secció del DOGV
:   ALTRES DISPOSICIONS

Número del document
:   1992/825989


Data del document
:   10-09-1992

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 10 de setembre de 1992, del Director General d'Ordenació i Innovació Educativa, per la qual es desplega l'Ordre d'1 de setembre de 1984 i es regula el procediment per a l'exempció de l'ensenyament del valencià dels alumnes dels nivells no obligatoris residents en poblacions de predomini lingüístic castellà.  
L'Ordre d?1 de setembre de 1984, que desplega el Decret 79/1984, de 30 de juliol, sobre l'aplicació de la Llei 4/1983 de 23 de novembre, d'Us i Ensenyament del Valencià, regula el procediment d'exempció de l'ensenyament del valencià.  
Atès que cal accelerar els tràmits administratius de les sol·licituds d'exempció dels alumnes dels nivells no obligatoris residents en poblacions de predomini lingüístic castellà, i completar la regulació que, amb caràcter general, estableix l?Ordre d?1 de setembre de 1984, en virtut de la facultat establerta en la disposició final primera de l?ordre esmentada, resolc:  
Primer  
Els alumnes residents a les poblacions que figuren al títol cinquè de la Llei 4/1983, de predomini lingüístic castellà, i que assistesquen a centres d'aquests territoris, podran obtenir l?exempció de l?ensenyament del valencià, en els nivells no obligatoris, quan així ho sol·liciten en formalitzar la inscripció o la matrícula de cada curs acadèmic.  
Segon  
La sol·licitud l'adreçaran a la direcció del centre on estiga matriculat l'alumne, mitjançant el model d'instància que figura a l'annex, del pare/tutor o del mateix alumne si és major d'edat, abans dels deu dies següents al començament del curs escolar.  
U documentació que caldrà adjuntar a la sol·licitud serà la següent:  
- Fotocòpia confrontada amb l?original del DNI del pare/tutor o de l'alumne si és major d'edat. Aquesta confrontació es farà en la secretaria del centre si aquest és públic i, en el cas de ser privat o privat-concertat, en la secretaria del centre públic del qual depenguen. Cas que la residència familiar habitual siga diferent a la que figura en el DNI, caldrà que s'adjunte el certificat de veïnatge expedit per l'ajuntament corresponent.  
Tercer  
La direcció del centre trametrà a la Direcció General d'Ordenació i Innovació Educativa en els deu dies següents a la finalització del termini de presentació de les sol·licituds, la relació nominal d'aquests alumnes amb cadascuna de les instàncies i tota la documentació complementària.  
Quart  
La resolució de cada sol·licitud d'exempció serà notificada a la direcció del centre a través de les direccions territorials mitjançant document duplicat: un exemplar serà per a l?interessat i l'altre per a l'arxiu de secretaria del centre.  
Cinquè  
Al llibre d'escolarització i a l?expedient acadèmic de l'alumne es farà constar l?exempció de l?ensenyament del Valencià.  
sisè  
Queda derogada la Resolució de 2 de setembre de 1991, del Director General d'Ordenació i Innovació Educativa, per la qual es desplega l?Ordre d?1 de setembre de 1984 i es regula el procediment per a l?exempció de l'assignatura de valencià dels alumnes dels nivells no obligatoris residents a poblacions de predomini lingüístic castellà.  
València 10 de setembre de 1992. - El Director General d'Ordenació i Innovació Educativa: Josep Ramon Gómez i Molina.  
ANNEX  
El/la que suscribe, con DNI nº..., que vive en ...,plaza/calle/avenida ..., nº..., teléfono ..., padre/madre de ..., alumno/a del centro ..., de ..., que cursa el nivel ...,  
a) Declaro bajo mi responsabilidad que mi residencia familiar habitual es la del domicilio arriba indicado.  
b) Solicito que de acuerdo con los artículos 24.2 y 36 de la Llei d'Us i Ensenyament del Valencià se le conceda a mi hijo/a la exención de la enseñanza del valenciano.  
?, ? de ... de 1992  
DIRECCION DEL CENTRO ..., DE ...